În acest an, Primăria Orlești dispune de un buget local estimat la suma de 14 milioane de lei. Principalii factori care au stat la baza fundamentarii veniturilor si cheltuielilor bugetare au fost: prognozele principalilor indicatori macroeconomici si sociali; veniturile realizate în anul 2023 pe surse de finantare, in functie de politicile fiscal bugetare locale si nationale (venituri proprii din impozite si taxe locale aferente persoanelor fizice si juridice, sume pentru echilibrare din unele venituri ale bugetului de stat; gradul de realizare al veniturilor proprii pe anii 2022-2023; politicile si strategiile sectoriale si locale, precum si prioritatile stabilite in formularea propunerilor de buget; programele de dezvoltare economic-sociala in perspectiva la nivel local. La finele anului trecut, Consiliul local al comunei Orlești a decis implementarea proiectului "Parc fotovoltaic de producere a energiei electrice destinată autoconsumului în comuna Orleşti", la valoarea de 2,2 milioane de lei cu TVA. În prezent, Constantin Cîrstina implementează mai multe proiecte prin "Anghel Saligny" ce vor aduce îmbunătățiri infrastructurii. Prin hotărârea nr. 46/2023, Consiliul local al comunei Orlești a aprobat documentaţia tehnico-economică faza studiu de fezabilitate pentru obiectivul de investiții "Reabilitare, modernizare şi dotare Şcoala cu clasele I-VIII, comuna Orleşti, judeţul Vâlcea", la valoarea de circa 8 milioane de lei.
Web Design by DowMedia